*Tämä artikkeli käsittelee saarta. Sanan muita merkityksiä on lueteltu täsmennyssivulla.*
CapriCapri mereltä päin

|  |  |
| --- | --- |
| Sijainti | 
Välimeri, Capri, AnacapriNapoliCampaniaItalia |
| Vesialue | 
Napolinlahti |
| Korkein kohta | 
Monte Solaro, 589 m |
| Pinta-ala | 
10,4 km² |

Väestö| Asukasluku | 
14 000 |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Capri** on saari Napolinlahden suulla. Sen pääkaupungilla on sama nimi kuin itse saarella eli Capri. Saarella on myös toinen kaupunki, Anacapri.

Maantiede
---------

Capri sijaitsee Napolin lounaispuolella, Napolinlahden suulla, noin viisi kilometriä mantereen Punta Campanellasta.

Pinta-alaa saarella on reilut 10 neliökilometriä, josta 6,5 km² kuuluu Anacapriin ja noin 4 km² Caprin kuntaan. Vuoden 2015 lopulla Caprin kunnassa oli 7 205 asukasta ja Anacaprissa 6 946. Saaren korkein kohta on 589 metrin korkuinen Monte Solaro, jonne pääsee kävellen tai tuolihissillä.

Saari on matkailukohde, jonka nähtävyyksiä ovat muun muassa Villa Jovis, Villa San Michele, Augustuksen puutarha sekä Grotta Azzurra (Sininen luola).

Caprin luonnontilainen kasvillisuus on etupäässä Välimeren alueelle tyypillistä pensaikkoa. Pensaat ovat tyypillisesti tummasävyisiä ja ikivihreitä. Lajeihin kuuluvat puumaiset tyräkit, mastiksipistaasi ja rosmariini. Anacaprille johtavan tien varressa ja kahdessa muussa vaikeakulkuisessa paikassa on orjanlaakerikasvien muodostamaa metsää.

Noin kymmensenttinen muurigekko (*Tarentola mauritanica*) on saarella yleinen. Caprilla asuvat Euroopan ainoat siniset liskot, jotka kuuluvat rauniosisiliskon siniselkäiseen alalajiin (*Podarcis sicula coerulea*).

Historia
--------

Caprin vanhimpia tunnettuja asukkaita olivat kreikkalaiset, jotka rakensivat linnoituksia 800-luvulla eaa.

Rooman keisari Tiberius vietti hallintokautensa loppuosan Caprilla. Hänen kerrotaan viettäneen siellä ylenpalttisen irstasta ja väkivaltaista elämää.

Myöhemmin Commodus karkotti siskonsa saarelle.

Ranskalaiset hallitsivat saarta ja vahvistivat sen linnoituksia Napoleonin kaatumiseen asti.

Venäjän–Japanin sodan jälkeen venäläisiä intellektuelleja alkoi asettua saarelle. Heidän joukossaan olivat Maksim Gorki, Lenin ja Leo Tolstoi. Myös ruotsalainen Axel Munthe asui ja kirjoitti saarella pitkään.

22. tammikuuta 1950 Caprilla kalastajat saivat verkkoihinsa suuren pöytähopeasaaliin.*selvennä*

Talous ja liikenne
------------------

Caprilla käy vuosittain yli 400 000 matkailijaa. Saari on tullut tunnetuksi rikkaiden ja kuuluisien lomapaikkana; näihin ovat kuuluneet Aristoteles Onassis, Brigitte Bardot, Sophia Loren, Graham Greene, Harrison Ford ja Naomi Campbell. Turistikausi kestää toukokuusta syyskuuhun, monet ravintolat ja hotellit ovat suljettuja talven ajan.

Saarelle pääsee laivalla muun muassa Sorrentosta, Napolista ja Salernosta sekä useilta Amalfin rannikon paikkakunnilta kuten Amalfista, Positanosta ja Maiorista. Lisäksi Caprilta on laivayhteys Ischiaan saarelle. Matkailijat pääsevät saarelle autolla vain varsinaisen matkailukauden ulkopuolella, marraskuulta maaliskuulle pois lukien joulun aika.

Saarella on kaksi satamaa, etelärannan Marina Piccola ja pohjoisrannan Marina Grande. Marina Piccolassa pääosassa ovat uimarannat, ravintolat ja pienveneet, kun taas varsinainen liikennöintisatama on Marina Grande. Huvivenesatamaan mahtuu yhtä aikaa 310 alusta, joista suurimmat voivat olla 65 metriä pitkiä.

Satamasta ylös Caprin kaupunkiin voi nousta joko funikulaarilla tai takseina toimivilla avoautoilla. Bussit kulkevat tärkeimpien nähtävyyksien välillä, mutta monet välimatkat taittuvat myös kävellen.

Caprin nähtävyydet

Lähteet
-------

1. 1 2 3 4  Risorsa Mare – The Bounty of the Bay of Naples *Napoli Unplugged*. Viitattu 16.12.2012.
2. ↑  Istat - Istituto Nazionale di Statistica: Demographic Balance for the year 2015 and Resident Population from on 31st December *Italian tilastokeskuksen väestötilasto alueittain, maakunnittain ja kunnittain*.  Arkistoitu 16.10.2017. Viitattu 22.1.2017. (englanniksi)
3. ↑  Capri Mount Solaro *capri.net*. Viitattu 15.12.2012. (englanniksi)
4. 1 2  Places to visit (tämä ja alasivut) *capri.net*. Viitattu 15.12.2012. (englanniksi)
5. 1 2  Flora and fauna Capri Tourism. Viitattu 16.12.2012.
6. ↑  The flora and fauna of Capri Italy (Arkistoitu – Internet Archive)
7. 1 2 3  History *Capri.net*.  Arkistoitu 30.12.2012. Viitattu 15.12.2012.
8. ↑  The Villa Jovis Ancient World Magazine. Viitattu 13.3.2022.
9. ↑  Commodus *Roman Colosseum Info*.  Arkistoitu 19.1.2013. Viitattu 16.12.2012.
10. ↑  Simonen, Salama: *Mitä Missä Milloin 1951*, s. 12. Helsinki: Kustannusosakeyhtiö Otava, 1950.
11. 1 2  McClure, Rosemary: Getting the timing right for Capri, Italy *Los Angeles Times*.  19.2.2012. Viitattu 16.12.2012. (englanniksi)
12. ↑  Shipping timetable (Laiva-aikataulut 2.1.2017) Azienda Autonoma Cura Soggiorno e Turismo Isola di Capri. Viitattu 22.1.2017. (englanniksi)
13. ↑  Regulations and prohibitions (Kulkuoikeudet saarelle) Ordinance of the Minister of Infrastructure and Transport. Viitattu 22.1.2017. (englanniksi)
14. ↑  Capri Italy Heaven. Viitattu 16.12.2012.

Aiheesta muualla
----------------

* Kuvia tai muita tiedostoja aiheesta **Capri** Wikimedia Commonsissa